b'\n_START_ARTICLE_\nJernbane i Jordan\n_START_SECTION_\nHistorie\n_START_PARAGRAPH_\nJordans f\xc3\xb8rste jernbanelinje var Hejaz-banen som gikk fra Damaskus til Medina. Amman ble tilknyttet i 1903, og hele linjen ble \xc3\xa5pnet i 1908. Etter det arabiske oppr\xc3\xb8ret som startet i 1916, ble den jordanske delen av Hejaz-banen i 1917 underlagt det britiske kolonistyret i Palestina (fra 1920 Palestinamandatet). I 1948 ble banen overtatt av Jordan i regi av Den arabiske liga. I 1950 ble driften formelt underlagt sivil jordansk kontroll. I 1952 ble Hejaz Jordan Railway grunnlagt, og har siden st\xc3\xa5tt for driften.\n_START_SECTION_\nAkaba-banen\n_START_PARAGRAPH_\nI 1975 \xc3\xa5pnet en ny jernbanelinje mellom fosfatgruvene i Batn EL-Ghoul og havnebyen Aqaba. Det statlige selskapet Aqaba Railway Corporation har st\xc3\xa5tt for driften av linjen. I 2009 ble det fraktet 2\xc2\xa0077\xc2\xa0578 tonn fosfat til Akaba.'